Xavier Gilles de Maupeou d’Ableiges

**Xavier Gilles de Maupeou d’Ableiges** (født 1935) er emeritert katolsk biskop av Viana i Brasil. Han viet sitt arbeid til virke med kirkelige basismenigheter (*Comunidades Eclesiais de Base*) og vern om menneskelige rettigheter.
## Liv og virke
### Prest
Xavier Gilles de Maupeou d’Ableiges ble ordinert til prest den 30. juni 1962. Ikke lenge etter dro han til Brasil.

I São Luís i Brasil tjenestegjorde han som kapellan i menigheten Monte Castelo (1963), og mellom 1964 og 1967 var han sogneprest i Fátima, et arbeiderklassestrøk i São Luís. Han var også kirkelig assistent for den katolske arbeiderungdommen (JOC) i delstaten Maranhão. Etter dette, som svar på enopdring fra Dom Paulo Ponte, erkebiskop av São Luís, dro han til det indre avdel staten. Han tjenestegjorde som sogneprest i São Benedito do Rio Preto og Urbano Santos fra 1968 til 1979.

I 1971 ble han arrestert av militærregimet, sammen med fader Antônio de Magalhães Monteiro; de ble anklaget for kommunisme.

Dom Xavier fullførte en bachelorgrad i filosofi fra Det føderale universitet i Piauí og en bachelorgrad i jus fra Det føderale universitet i Paraíba. I innlandet viet han seg til å jobbe med *Comunidades Eclesiais de Base* (CEB).

Han var statskoordinator for *Comissão Pastoral da Terra* og CEB–ene i Maranhão (1980–1982); nasjonal sekretær for den bispedømmelige komiteen Frankrike–Latinamerika mellom 1982 og 1988; rektor ved Santo Antônio interdiøcesane seminar i São Luís do Maranhão (1989–1994); rektor og sogneprest i São José de Ribamar (1993–1995).

### Hjelpebiskop i São Luís do Maranhão
Den 2. august 1995 utnevnte pave Johannes Paul II ham til hjelpebiskop av São Luís do Maranhão og titulærbiskop av *Casae Medianae*. 

Den 3. september samme år ordinert erkebiskop Paulo Eduardo Andrade Ponte, erkebiskop av São Luís do Maranhão, ham til biskop; medkonsekrerende var biskop Georges Edmond Robert Gilson av Le Mans, og biskop Marcelo Pinto Carvalheira av Guarabira i Paraiba.

### Biskop av Viana
Den 18. februar 1998 ble han utnevnt til biskop av Viana. 

Den 7. juli 2010 aksepterte pave Benedikt XVI hans aldersbetingede avskjedssøknad.

## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi  (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe–Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Kardinal Costantino Patrizi Naro (1798–1876) *1828
* Kardinal Lucido Parocchi (1833–1903) *1881
* Erkebiskop Adauto Aurélio de Miranda Henriques (1855–1935) *1894
* Erkebiskop Moisés Sizenando Coelho (1877–1959) *1915
* Erkebiskop José de Medeiros Delgado (1905–1988) *1941
* Erkebiskop Paulo Eduardo Andrade Ponte (1931–2009) *1971
* Biskop *Xavier Gilles de Maupeou d’Ableiges* (1935– ) *1995

## Referanser